കോട്ടയം: താഴത്തുവടകര എല്.പി. സ്കൂളിന് പുതിയ ഇരുനിലകെട്ടിടം കോട്ടയം: വെള്ളാവൂര് ഗ്രാമപഞ്ചായത്തിലെ താഴത്തുവടകര എല്.പി. സ്കൂളിന് പ്ലാന് ഫണ്ടില് നിന്ന് അനുവദിച്ച ഒരു കോടി രൂപ ചെലവഴിച്ച് നിര്മാണം പൂര്ത്തിയാക്കിയ പുതിയ കെട്ടിടം സെപ്റ്റംബര് 14 ചൊവ്വാഴ്ച ഉച്ചകഴിഞ്ഞ് 3.30 ന് മുഖ്യമന്ത്രി പിണറായി വിജയന് വീഡിയോ കോണ്ഫറന്സിലൂടെ ഉദ്ഘാടനം ചെയ്യും. സ്കൂള് അങ്കണത്തില് നടക്കുന്ന ചടങ്ങില് സര്ക്കാര് ചീഫ് വിപ്പ് ഡോ.എന്. ജയരാജ് ശിലാഫലകം അനാച്ഛാദനം ചെയ്യും. പഴയ കെട്ടിടം പൊളിച്ചുമാറ്റി 4993 ചതുരശ്ര അടി വിസ്തീര്ണത്തില് എട്ട് ക്ലാസ് മുറികളുള്ള ഇരുനില കെട്ടിടമാണ് നിര്മിച്ചിരിക്കുന്നത്. വെള്ളാവൂര് ഗ്രാമപഞ്ചായത്ത് പ്രസിഡന്റ് ടി.എസ്. ശ്രീജിത്ത് അധ്യക്ഷത വഹിക്കും. ആന്റോ ആന്റണി എം.പി. മുഖ്യാതിഥിയാവും. വാഴൂര് ബ്ലോക്ക് പഞ്ചായത്ത് പ്രസിഡന്റ് മുകേഷ് കെ. മണി, വിദ്യാഭ്യാസ ഡെപ്യൂട്ടി ഡയറക്ടര് എന്. സുജയ, ഹെഡ്മിസ്ട്രസ്സ് വി.ജി. സുജ, ജനപ്രതിനിധികള്, അധ്യാപകര്, ഉദ്യോഗസ്ഥര് തുടങ്ങിയവര് എന്നിവര് പങ്കെടുക്കും.